Ս. Հարությունյանի հետ զրույցում Ն.Ս.Օ.Տ.Տ. Գարեգին Բ Կաթողիկոսը գոհունակություն է հայտնել ՀՀ ԿԳՆ գիտության պետական կոմիտեի և Հայ Առաքելական Ուղղափառ Սուրբ Եկեղեցու Ռուսաստանի և Նոր Նախիջևանի Հայոց Թեմի կողմից հայտարարված հայագիտական հետազոտությունների նախագծերի աջակցության միջազգային մրցույթի անցկացման ընթացքի և արդյունքների կապակցությամբ: Վեհափառը կարևորել է այս նախաձեռնության շարունակականության ապահովումը և նշել է, որ մրցույթի արդյունքում 2017 թ. հունվարից ֆինանսավորման երաշխավորված 6 համատեղ գիտական ծրագրերից յուրաքանչյուրը լուրջ արժեք ունի հայ-ռուսական կապերի խորացման և ամրապնդման գործում: